CELEX: 62020TN0116
Language: et
Date: 2020-02-20 00:00:00
Title: Kohtuasi T-116/20: 20. veebruaril 2020 esitatud hagi – Società agricola Vivai Maiorana jt versus komisjon

20.4.2020   
            
            
               ET
            
            
               Euroopa Liidu Teataja
            
            
               C 129/19
            
         
      20. veebruaril 2020 esitatud hagi – Società agricola Vivai Maiorana jt versus komisjon
      (Kohtuasi T-116/20)
      (2020/C 129/24)
      Kohtumenetluse keel: itaalia
      
         Pooled
      
      
         Hagejad: Società agricola Vivai Maiorana Ss (Curinga, Itaalia), Confederazione Italiana Agricoltori – CIA (Rooma, Itaalia), MIVA – Moltiplicatori Italiani Viticoli Associati (Faenza, Itaalia) (esindajad: advokaadid E. Scoccini ja G. Scoccini)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 28. novembri 2019. aasta rakendusmäärus (EL) 2019/2072 järgmises osas: – IV lisa – osad: A (söödakultuuride seemned), B (teraviljaseemned), C (viinapuud), F (köögiviljaseemned), I (köögiviljad) ja J (viljapuud);
               
            
                  —
               
               
                  tunnistada tühiseks määrus EL 2016/2031 seoses artikliga 36, I lisa 4. jao punktiga 3 ja artikli 37 lõikega 2.
               
            
         Väited ja peamised argumendid
      
      Käesolev hagi on esitatud komisjoni 28. novembri 2019. aasta rakendusmääruse (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajate vastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT 2019, L 319, lk 1), vastu järgmises osas: – IV lisa – osad: A (söödakultuuride seemned), B (teraviljaseemned), C (viinapuud), F (köögiviljaseemned), I (köögiviljad) ja J (viljapuud).
      Hagi põhjenduseks esitavad hagejad neli väidet.
      
                  1.
               
               
                  Esimene väide, et rikuti määruse (EL) 2016/2031 artikli 36 punkte e ja f, proportsionaalsuse põhimõtet ja jäeti käesoleval juhul esitamata põhjendused.
                  
                              —
                           
                           
                              Hagejad väidavad sellega seoses, et komisjoni poolt määruse (EL) 2019/2027 IV lisas kehtestatud 0 %-piirmäär liidu reguleeritud mittekarantiinsete taimekahjustajate esinemisele omamaise istanduse puudel määrati kindlaks, ilma et oleks kontrollitud, nagu nõutakse määruse (EL) 2016/2031 artikli 36 punktides e ja f, et liidu reguleeritud mittekarantiinsete taimekahjustajate esinemisel on mittekestlik majanduslik mõju selle esinemise ärahoidmiseks on olemas tõhusad meetmed.
                           
                        
            
                  2.
               
               
                  Teine väide, et rikuti ÜRO Toidu- ja Põllumajandusorganisatsiooni rahvusvahelist lepingut taimede geneetiliste ressursside kohta.
                  
                              —
                           
                           
                              Hagejad väidavad sellega seoses, et 0 %-piirmäära kehtestamine liidu reguleeritud mittekarantiinsete taimekahjustajate esinemisele piirkondlikel taimeressurssidel rikub ÜRO Toidu- ja Põllumajandusorganisatsiooni rahvusvahelise lepingu taimede geneetiliste ressursside kohta artiklit 9.
                           
                        
            
                  3.
               
               
                  Kolmas väide, et rikuti Euroopa Parlamendi ja nõukogu 30. mai 2018. aasta määrust (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks määrus (EÜ) nr 834/2007 (ELT 2018, L 150, lk 1).
                  
                              —
                           
                           
                              Hagejad väidavad sellega seoses, et nende taimesortide valiku- ja ühtlustamisprotsess, mis on aretatud liidu reguleeritud mittekarantiinsete taimekahjustajate piirmäärasid kohaldades, rikub selgelt määruse (EL) 2018/848 sätteid.
                           
                        
            
                  4.
               
               
                  Neljas väide, et puudub kooskõla liidu põllumajanduspoliitikaga.
                  
                              —
                           
                           
                              Hagejad väidavad sellega seoses, et piirmäära kehtestamine liidu reguleeritud mittekarantiinsete taimekahjustajatele on vastuolus Euroopa Liidu põllumajanduspoliitikaga ja eelkõige:
                              
                                          —
                                       
                                       
                                          nõukogu 21. mai 1992. aasta direktiiviga 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT 1992, L 206, lk 7; ELT eriväljaanne 15/02, lk 102);
                                       
                                    
                                          —
                                       
                                       
                                          Euroopa Parlamendi ja nõukogu 21. novembri 2012. aasta määrusega (EL) nr 1151/12 põllumajandustoodete ja toidu kvaliteedikavade kohta (ELT 2012, L 343, lk 1);
                                       
                                    
                                          —
                                       
                                       
                                          Euroopa Parlamendi ja nõukogu 17. detsembri 2013. aasta määrusega (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT 2013, L 347, lk 487);
                                       
                                    
                                          —
                                       
                                       
                                          komisjoni 11. märtsi 2014. aasta delegeeritud määruse (EL) nr 807/2014, millega täiendatakse Euroopa Parlamendi ja nõukogu määrust (EL) nr 1305/2013 maaelu arengu toetuste kohta (ELT 2014, L 227, lk 1), artikliga 8.